་མཇུག་ཏུ། དགེ་ཚུལ་རེ་རེ་
ངེས་ཅན་དུ་དགོས་པས་དེས་གསོལ་ཞིབ་རྣམས་བྱིན་ལེན་གྱི་ཚུལ་གྱིས་རང་གི་་་་་་
གོང་ན་ཡོད་པའི་དགེ་སློང་དེ་ལ་ཕུལ། དེས་ཀྱང་གོང་མ་རྣམས་ལ་རིམ་བཞིན་
ཕུལ། རིགས་ལྔའི་སྡོམ་བཟུང་གི་མཇུག་ཏུ་ཉེ་བ་དང་། མང་ཇ་དང་པོ་གཏོང་། དེ་
ཡང་ཐོག་མར་ཇ་ཕོར་ལག་པ་གཡས་པས་བཟེད་ཅིང་། ལག་པ་གཡོན་པ་གན་
རྐྱལ་དུ་བཞག ཞག་མི་དགོས་ན་ལག་པ་གཡོན་པ་ཁ་འབུབས་ཏེ་བརྡ་ཙམ་བྱེད་
པ་ལས་ངག་ཕལ་བ་མི་སྨྲ། གསོལ་ཇ་བཞེས་ཚེ་ལག་པ་གཡོན་པས་ཇ་ཕོར་འཛིན།
བྱིངས་འདྲེན་གྱིས་ཞོགས་ཇ་དང་པོའི་སྐབས།
བདག་སོགས་འཁོར་བཅས་ཚེ་
རབས་ཐམས་ཅད་དུ། །ཞེས་སོགས་ཀྱིས་ཇ་མཆོད་བྱེད། གསོལ་ཞིབ་ཀྱི་ཚེ། ཤིང་
ཐོག་ཁམ་བུ་འབྲིང་བོའི་ཚད་ཙམ་མཐེབ་མཛུབ་གུང་མོ་གསུམ་གྱིས་ཞལ་དུ་
འཇུག་པ་མ་གཏོགས་གང་བྱུང་བྱས་མི་ཆོག བཟའ་བཏུང་གི་ཚེ་ཧུབ་ཅག་གི་སྒྲ་
མི་བྱེད། རིག་མ་འདུ་བྱ་བའི་སྐབས་སུ་མང་ཇ་གཉིས་པ་གཏོང་། ཇ་མཆོད་ཀྱི་ཚེ་
གསང་འདུས་ཆོས་ཐོག་ལ། ། རྒྱལ་བའི་ལྷན་སྐྱེས་དགའ་བའི་རོལ་བ་ལས། །ཞེས་
སོགས་དང་། བདེ་མཆོག་ཆོས་ཐོག་གི་ཚེ། རབ་འབྱམས་ཤེས་བྱའི་དཀྱིལ་འཁོར་
མ་ལུས་པ། །ཞེས་སོགས་དང་། འཇིགས་བྱེད་ཆོས་ཐོག་ལ། གཟུགས་མཆོག་མཆོག་
ཏུ་དྲག་པོ་ཆེ། །ཞེས་སོགས་ཀྱིས་ཇ་མཆོད་བྱེད། ཇ་གཉིས་པ་འདིའི་ཐོག་ཆབ་
312

བཀྲ་ཤིས་ཐེག་ཆེན་གླིང་གི་ཁྲིམས་སུ་བཅའ་བའི་ཡི་གེ་བཞུགས།
རིལ་གྱིས་མཁན་པོའི་མདུན་དུ་རྩི་བཞག་ཡོད་མེད་བཀའ་འདྲི་ཞུ་བར་འགྲོ།
བཞག་མེད་ཚེ་གདོང་གྲལ་ནས་བྱིངས་འདྲེན་ལ་སྒུལ་ཙམ་བྱེད། ཆོ་གའི་མཇུག་
ནང་མཆོད་ཀྱི་སྐབས་སུ་རྒྱུད་སྟོད་ལྟར་ན་གསོལ་ཐུག་འདྲེན་པའི་སྲོལ་ཡོད།
རྩི་
ཆོ་
ག་གྲུབ་ནས་ཆོས་དབྱིངས་འབྱམས་ཀླས་མ་དང༌། གཏོར་འབུལ་རྣམས་གཏོང་།
ཆབ་རིལ་གྱིས་མཎྜལ་བླང་སྟེ་གྲལ་མཇུག་ཏུ་འཇོག གྲོལ་བའི་ཚེ་རྩི་བཞག་ཡོད་
ན་མ་གཏོགས་རལ་གྲི་ཤུབས་ལས་བཏོན་པ་ལྟར་གཞོན་རིམ་ནས་གྲོལ། གཉིས་པ་
ཆོས་གྲྭའི་སྒྲིག་ལམ་གྱི་རིམ་པ་རྩི་བཞག་ཡོད་ཚེ་འཁར་བརྡ་གསུམ་གཏོང་།
མཁན་པོ་སྔོན་ལ་ཕེབས་ནས་བཞུགས་ཁྲིའི་སྟེང་དུ་བཞུགས། དེ་ནས་གྲྭ་མང་ཆོས་
གྲྭར་ཕེབས་ཏེ། ཆོས་གོས་རྣམས་རང་རང་གི་འདུག་ཁྲོམ་དུ་འཇོག དེ་ནས་ཐོག་
མར་བཀའ་རམས་པ་རྩི་བཞག་ཞུ་བར་འགྲོ། སྔ་ཕྱག་བཙལ་ཏེ། བྱིངས་འདྲེན་
གྱིས་མཎྜལ་བསྐུལ་ནས་མཇུག་ཏུ་བདག་གཞན་ལུས་ངག་ཅེས་སོགས་ཀྱི་ཤློ་ཀ་་
གཅིག་མ་གཏོགས་ཚིགས་བཅད་གཞན་འདོན་མི་དགོས། དཀོན་མཆོག་གསུམ་ལ་
འབུལ་ཞེས་པའི་སྐབས་སུ་བྱིངས་འདྲེན་གྱིས་མཎྜལ་མཁན་པོའི་ཕྱག་ཏུ་ཕུལ། དེ་
ནས་མཁན་པོས་གསང་འདུས་ཆོས་ཐོག་སྐབས་ཡིན་ན་གསང་འདུས་རྒྱུད་ཊིཀ་
ནས་མང་ཉུང་འཚམ་པ་རེ་ཚར་གསུམ་གནང་ཞིང་། གཉིས་པའི་མཇུག་ཏུ་བཤད་
པའང་ཉུང་བསྡུས་རེ་བྱེད། དེ་ནས་བླ་མ་དབུ་མཛད་ཀྱིས་ཚར་གསུམ་སྐྱོར་ནས་
གཏང་རག་གི་ཕྱག་འབུལ། དེའི་གོང་ཙམ་དུ་དགེ་བསྐོས་ཡར་ལངས་པ་དང་
མཉམ་དུ་རྫོགས་རིམ་པའི་འཛིན་གྲྭ་འོང་མཎྜལ་འབུལ་མི་དགོས། མཁན་པོས་
གསང་འདུས་རྫོགས་རིམ་གྱི་རྩི་བཞག་གནང་། སྐྱོར་དཔོན་གྱིས་སྐྱོར་ཚར་བ་དང་
མཉམ་དུ་བསྐྱེད་རིམ་པའི་འཛིན་གྲྭ་འོང༌། མཁན་པོས་གསང་འདུས་བསྐྱེད་རིམ་
གྱི་རྩི་བཞག་གཏོང་། འཛིན་གྲྭ་གོང་མ་གོང་མས་གཏང་རག་གི་ཕྱག་འབུལ་བ་
དང་། འོག་མ་འོག་མས་ཡོན་ཕྱག་འབུལ་བ་མཉམ་དུ་བྱེད། རྩི་བཞག་གནང་ཚར་
313

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
དེ་ནས་གདུགས་
ནས། ཚར་རྟིང་མའི་ཚོགས་བརྡར་འཁར་རྔ་གསུམ་གཏོང༌། དེའི་ཚེའི་ཚོགས་
མང་ཆབ་གསིལ་ལ་ཕེབས། འཁར་བརྡ་རྒྱས་པ་བཏང་བ་དང་། འདུ་ཁང་དུ་
འཚོགས་ནས་བྱིངས་འདྲེན་གྱིས་གདུགས་དཀར་གྱི་དབུ་བསྐུལ། སེམས་ཅན་གང་
སུ་དག་ཅེས་པའི་གོང་ཙམ་དུ་མང་ཇ་དང་པོ་གཏོང་། བྱིངས་འདྲེན་གྱིས་གངས་
ཅན་ཤིང་རྟའི་སྲོལ་འབྱེད་ཅེས་སོགས་ཀྱིས་ཇ་མཆོད་བྱེད།
དཀར་གྱི་མཇུག་རྫོགས་ནས་གདུགས་དཀར་ཚར་རྗེས་མ་འདོན། སྔར་གྱི་ཚིག་
མཚམས་སུ་སླེབ ས་པ་དང་མང་ཇ་གཉིས་པ་གཏོང་། འདི་སྐབས་རྒྱུད་སྟོད་སྨད་
གཉིས་ཀྱི་རང་རང་གི་གྲྭ་ཚང་འཛུགས་པ་པོའི་ཇ་མཆོད་Ī་ཀ་རེ་རེ་མཛད་པ་་་་་་
བཞིན་འདི་གར། བློ་བཟང་རྒྱལ་བའི་ཐུགས་རྗེའི་ཟློས་གར་གྱིས། །ཞེས་སོགས་བློ་
ཀ་གཅིག་གིས་ཇ་མཆོད་བྱེད། མཇུག་ཏུ་བསྟོད་པ་བཟློག་པ་དང་བཅས་པ་གཏོར་
འབུལ་རྣམས་གྲུབ་ནས། འཚོགས་གྲོལ། དེ་ནས་ཆོས་གྲྭར་ཕེབས། ཉི་ཚོད་དང་
བསྟུན་ཏེ་གུང་ཚིགས་འཚོགས་རན་སྐབས། འཁར་བརྡ་གསུམ་བཏང་བ་དང་།
སྔར་ལྟར་ཆབ་གསིལ་ལ་ཕེབས། འཁར་བརྡ་རྒྱས་པ་བཏང་བ་དང་འདུ་ཁང་དུ་
འཚོགས་བྱིངས་འདྲེན་གྱིས་དཔལ་ལྡན་ས་གསུམ་མའི་དབུ་བསྐུལ།
མཆོག་གི་
དངོས་གྲུབ་བརྙེས་ལ་གསོལ་བ་འདེབས། །ཞེས་པའི་མཚམས་སུ་མང་ཇ་དང་པོ་
གཏོང་། ཆོས་དབྱིངས་ངང་ལས་མ་གཡོས་ཀྱང་ཞེས་སོགས་ཀྱིས་ཇ་མཆོད་བྱེད།
དེ་ནས་དེང་བརྩམས་མའི་མཇུག་རྫོགས་ནས་གདུགས་དཀར་ཚར་གཅིག
གསུངས།
སེམས་ཅན་གང་སུ་དག་ཅེས་པའི་མགོར་མ་སླེབས་ཙམ་ལ་མང་ཇ་
གཉིས་པ་གཏོང་། འཇམ་དཔལ་བཀའ་ཉན་བསྟན་སྲུང་ནི། །ཞེས་སོགས་ཀྱི་བློ་ཀ་
གཅིག་གིས་ཇ་མཆོད་བྱེད། གདུགས་དཀར་གྱི་མཇུག་རྫོགས་ནས་གུང་ཚིགས་
གནང་རན་པ་དང་ཐམས་ཅད་ཀྱིས་ལྷུང་བཟེད་ཤུབས་ནས་བཏོན་ཏེ་བག
གདན་པུས་མོ་གཡས་ངོས་ཀྱི་རྩར་འཇོག ཆབ་རིལ་སོགས་ཀྱིས་ཕུད་མཆོད་ཀྱི་ཆུ་
314

བཀྲ་ཤིས་ཐེག་ཆེན་གླིང་གི་ཁྲིམས་སུ་བཅའ་བའི་ཡི་གེ་བཞུགས།
ཁྱེར་འོང་བ་དང་། ལྷུང་བཟེད་ལག་པ་གཡོན་པའི་མཐིལ་དུ་འཇོག ལག་པ་
གཡས་པས་སྟེང་ནས་བཟུང་སྟེ་མཛུབ་མོས་ཆུའི་མང་ཉུང་གི་ཚོད་འཛིན། དེ་ནས་
ཟླ་གམ་ནང་དུ་བག་ཆ་གཉིས་སུ་ཕྱེ་ནས་དཀོན་མཆོག་རྗེས་དྲན་གསུངས་པ་དང་
མཉམ་དུ་ཆ་གཅིག་གིས་ཕུད་མཆོད་ཀྱི་གཙོ་བོ་བྱེད། མགོན་པོ་ཐུགས་རྗེ་ཆེ་ལྡན་
པ་ཞེས་སོགས་བརྗོད་པ་དང༌། བག་གདན་གྱི་སྟེང་དུ་འཇོག དེ་ནས་བཅད་ཁམ་
འདྲ་བ་གསུམ་དང་། ཆང་བུ་གསུམ་རྣམས་ཀྱང་འཇོག གསོལ་ཐུག་བཞེས་སྐབས་
ལྷག་མའི་ཆང་བུ་མ་གཏོགས་བག་དང་མཉམ་དུ་བཞེས་ཆོག་པ་ཡིན། དེ་ནས་
ལྷག་མའི་ཆང་བུ་རང་རང་གི་མདུན་གྱི་རྩར་འཇོག་སེ་གོལ་གཏོག་ཚེ་སྒྲ་ནི་མི་་་་་་
མངོན་པར་བྱེད་དགོས། དེ་ནས་ཕུད་མཆོད་རྣམས་དང་། ལྷག་མའི་ཆང་བུ་
བཅས་ཕྱི་རོལ་ཏུ་བྱ་རོག་ལ་སྦྱིན་ཆོག་པ་ཡིན། ཚོགས་མཇུག་ཏུ་གཏོར་འབུལ་
རྣམས་སྔར་ལྟར་གཏོང་། ཚར་རྟིང་མ་དང་འདི་གཉིས་ཀྱི་གསོལ་ཇ་བཞེས་འཕྲལ་
གས་བསལ་གྱི་སྐུ་རིམ་དང༌། གཞན་གྱི་འདོན་བཅོལ་ལྟ་བུ་གསུངས་ཆོག་པ་
མ་གཏོགས་ཞོགས་ཁའི་ཡི་དམ་གྱི་མཇུག་མ་རྫོགས་པར་དེ་འདྲ་གསུངས་སྲོལ་་་་་་
མེད། གུང་ཚིགས་ཚོགས་གྲོལ་ནས་ཆོས་གྲྭར་ཕེབས་ཏེ་འགྲེལ་བའི་འཆད་ཉན་
ཡོད་མེད་གང་གི་ཚེ་རྡོ་སྐས་ཀྱི་མདུན་དུ་སྒོར་འཚོགས་བྱས་ཏེ་འགྲེལ་གཏོར་་་་་
གཏོང་དགོས། འགྲེལ་བའི་འཆད་ཉན་ཡོད་པའི་དབང་དུ་བྱས་ན། འདུ་ཁང་
སྟེང་དུ་འཁར་བརྡ་གསུམ་བཏང་བ་དང་མཉམ་དུ་མཁན་པོ་ཕེབས་ཤིང་ཁྲི་ལ
་ལ་་་་་
བསྐོར་བ་གཅིག་བྱས་ཏེ། བཞུགས་གདན་གྱི་འཁྲིས་སུ་ཞབས་ལྷམ་ཕུད་དེ་བེར་
ཟླམ་གྱོན་པ་དང་ལྷན་དུ་ཡིད་ཀྱི་རོལ་བ་ཞེས་སོགས་བསྐུལ། ཚོགས་མང་གིས་
ཀྱང་མཉམ་དུ་གསུངས་ཤིང་ཕྱག་གསུམ་འཚལ་ནས་འགྲེལ་གཏོར་དང༌། གསང་
འདུས་བརྒྱུད་འདེབས། ཤེར་སྙིང༌། སེང་གདོང་མའི་བཟློག་བསྒྱུར། མཎྜལ་བཅས་
སྔོན་དུ་བཏང་ནས་འགྲེལ་བ་ཇི་ལྟར་འཚམ་པ་གནང་། དེ་ནས་མཁན་པོ་གཟིམ་
315

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
གྲྭ་མང་གིས་རང་རང
ཤག་ཏུ་ཕེབས། གྲྭ་མང་གིས་རང་རང་གི་འདུག་ཁྲོམ་དུ་ཤོ་ཀ་ལི་ཁ་ཕྱེ་སྟེ་དཔེ་
གཟིགས་གནང་། སྐབས་ཤིག་ཕྱི་རོལ་ཏུ་ཉེ་རིང་འཚམ་པར་སྐྱོ་སངས་ལ་ཕེབས་
ཤིང་། རེ་ཞིག་བཞུགས་ཆོག་པ་ཡིན། དེ་ནས་དགོང་ཇ་རན་པ་དང་། འཁར་བརྡ་
གསུམ་བྱེད། སྒོ་འཕྱོར་དུ་ཕེབས་ནས་འཚོགས་ལུགས་སྔར་བཞིན་བྱེད། རྒྱལ་བ་
གཉིས་པའི་ལེགས་བཤད་མ་དང༌། གདུགས་དཀར་བསྟོད་པ་གསུངས་ནས་ཇ་
དང་པོ་གཏོང་། འདིའི་སྐབས་འདོད་དགུའི་ཆར་འབེབས་ཞེས་སོགས་ཀྱིས་ཇ་
མཆོད་བྱེད། དེ་ནས་གསང་འདུས་སྨོན་ལམ་དང༌། བདེ་འཇིགས་ཀྱི་སྨོན་ལམ་
སྐབས་སུ་གང་བབས།
ཆོས་དབྱིངས་འབྱམས་ཀླས་མའི་མཇུག་ཏུ་ཇ་གཉིས་པ་
གཏོང་། བཅོམ་ལྡན་འདས་ཀྱི་སྤྱན་སྔ་རུ། །ཞེས་སོགས་ཀྱིས་ཇ་མཆོད་བྱེད། འདི་
དག་གི་སྐབས་དུས་རྒྱུན་དུ་ཞོགས་ཁའི་ཚོགས་ལ་གསོལ་ཞིབ་བྱིན་ལེན་བྱེད་པ་་་་་་
དང་། གུང་ཚིགས་ཀྱི་སྐབས་གུང་ཚིགས་གྲུབ་ནས་གསོལ་ཞིབ་རྣམས་གྲལ་མཇུག་
གི་དགེ་སློང་གིས་མཉམ་དུ་བསྡམས་ཏེ་བཞག་པ་དང༌། གྲལ་གཤམ་གྱི་དགེ་ཚུལ་
གྱིས་ལག་པས་རེག་ཅིང་བྱིན་ལེན་བཤིག་སྟེ་འཇོག་པ་དང༌། དགོང་ཇའི་སྐབས་
རུང་ཆུ་འདེབས་པ་རྣམས་མ་ཆད་པ་བྱེད། དགོང་ཇ་གྲོལ་ཁར་གཏོར་འབུལ་
རྣམས་དལ་བུས་གསུངས་ཤིང་གྲོལ། དེ་ནས་དགོང་མོ་རྒྱུད་གཞུང་ལ་འཚོགས་
རན་པ་དང་། རྡོ་གཅལ་དུ་རྡོ་སྐས་ཀྱི་རྩར་གྲལ་ཕྱི་ནང་གཉིས་ཙམ་བྱས་པའི་
ནང་མའི་དཀྱིལ་དུ་བྱིངས་འདྲེན། གཡས་སུ་རྒྱུད་གཞུང་བྱིངས་འདྲེན་བཞུགས།
དེ་དག་གི་མདུན་ཐད་དུ་བླ་མ་དབུ་མཛད་བཞུགས་པའི་བར་སྟོད་གུ་ཡངས་སེ་་་་
བ་ཞིག་འཇོག གཞན་མ་ཚོགས་མང་གཡས་སྤུངས་གཡོན་སྤུངས་སུ་མ་སོང་བར་
ཟླ་གམ་ཐང་ལ་བཏིང་བ་ལྟར་འཚོགས་ལུགས་ཆ་མཉམ་པ་ཡོང་བའི་དོ་དམ་དགེ་
བསྐོས་ཀྱིས་བྱེད། འགྲེལ་བའི་འཆད་ཉན་ཡོད་ཚེ་རང་རང་གི་མདུན་དུ་ཞྭ་མོ་
དང་ཆོས་
ས་གོས་བལྟབ་པའི་སྟེང་དུ་ཤོ་ཀ་ལི་བཞག་སྟེ་མཁན་པོ་ཕེབས་ཚེ་ཡར་་་་་་་་
316

བཀྲ་ཤིས་ཐེག་ཆེན་གླིང་གི་ཁྲིམས་སུ་བཅའ་བའི་ཡི་གེ་བཞུགས།
བཞེངས་དགོས་པ་དང་། རྒྱུད་གཞུང་གི་སྐབས་འདིར་ཡང་བླ་མ་དབུ་མཛད་
ཕེབས་སྐབས་ཆབ་རིལ་གྱིས་དྲིལ་བུ་དཀྲོལ་ཞིང་། གྲྭ་མང་བཞེངས་ཙམ་བྱེད། བླ་
མ་དབུ་མཛད་བཞུགས་ཚར་བ་དང་ཆ་གསུམ་གཏོང་། ཤེར་སྙིང་ཚར་གསུམ་སེང་
གདོང་མའི་བ ཟློག་བསྒྱུར་དང་བཅས་པ་བགེགས་རིགས་མ་སྒྲོལ་མ་ཚར་གསུམ།
ཁྱེད་ལ་བསྟོད་ཅིང་། ཞེས་སོགས། དེ་ནས་གསང་བ་འདུས་པའི་བརྒྱུད་འདེབས་
གསུངས་ཤིང་། རྒྱུད་གཞུང་བྱིངས་འདྲེན་གྱིས་དབུ་བསྐུལ་ཏེ་རྒྱུད་གཞུང་
གསུངས། ཉིན་དང་པོ་ལ་ལེའུ་དང་པོ་གཉིས་པ་གསུམ་པ་གསུམ། ཉིན་གཉིས་
པར་ལེའུ་བཞི་བ་ལྔ་པ་དྲུག་པ་གསུམ། ཉིན་གསུམ་པར་ལེའུ་བདུན་པ་བརྒྱད་པ་
དགུ་བ་གསུམ། ཉིན་བཞི་བར་ལེའུ་བཅུ་པ་བཅུ་གཅིག་པ་གཉིས། ཉིན་ལྔ་བར་
ལེའུ་བཅུ་གཉིས་པ་དང་ལེའུ་བཅུ་གསུམ་པའི་རྡོ་རྗེའི་བཟླས་པ་འདི་གསུངས་སོ་་
ཞེས་པའི་བར་གསུངས། དེའི་ཕྱི་ཉིན་བདེ་མཆོག་རྩ་རྒྱུད་ཀྱི་ལེའུ་དང་པོ་གསུངས།
དགོང་མོ་རེ་རེ་བཞིན་རྒྱུད་གཞུང་གི་མཇུག་ཏུ་བསྟན་འབར་མ་གསུངས་ནས་་་་་་
གྲོལ། ཆོས་ཐོག་གྲོལ་རྒྱུའི་དགོང་མོ་ཆ་གསུམ། ཤེར་སྙིང༌། སེང་གདོང་མའི་བཟློག་
བསྒྱུར། སྒྲོལ་མ། བརྒྱུད་འདེབས་བཅས་སྔོན་དུ་སོང་བའི་རྗེས་སུ་རྒྱུད་གཞུང་གི་
དབུ་ནས་གསུངས་ཤིང་། གསལ་བ་ཡི་ནི་ངོ་བོ་གང་ཞེས་པ་ནས། དེ་བཞིན་
གཤེགས་པ་ཀུན་གྱི་གནས་ཞེས་པའི་བར་ཚར་གསུམ་གྱིས་མཚམས་སྦྱོར་བྱེད།
གསང་འདུས་སྨོན་ལམ་དང༌། བསྟན་འབར་མ་གསུངས་ནས་གྲོལ། རྒྱལ་བ་མི་
ཕམ་པས། ཡི་གེ་འདྲི་མཆོད་སྦྱིན་པ་དང་། །ཉན་དང་ཀློག་དང་འཛིན་པ་དང་། །
འཆད་དང་ཁ་ཏོན་བྱེད་པ་དང༌། །དེ་སེམས་པ་དང་བསྒོམ་པའོ། །སྤྱོད་པ་འདི་
བཅུའི་བདག་ཉིད་ཀྱི། །བསོད་ནམས་ཕུང་བོ་དཔག་ཏུ་མེད། །ཅེས་པ་ལྟར། ཡི་གེ་
འབྲི་ཀློག མཎྜལ་གཏོར་བསྔོས། བརྒྱ་རྩ་ཀླུ་གཏོར། ཟག་པ་རྒྱུན་གཏོར་སོགས་
མཆོད་སྦྱིན་དང་། ལུང་གི་དམ་ཆོས་ཉན་འཛིན་ཀློག་པ་དང་། ཁ་ཏོན་བྱེད་པ་
317

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
{ur7
དྲི་
དང་། ཐོས་དོན་སེམས་སྒོམ་དང་བཅས་པའི་ཆོས་སྤྱོད་རྣམ་བཅུ་དང་། གཞན་
ཡང་ཡན་ལག་བདུན་པ་སོགས་ཀྱི་སྒོ་ནས་བསགས་སྦྱང་ལ་འབད་ཅིང་།
གཙང་ཁང་རྟེན་གསུམ་ལ་ཕྱག་སྐོར་བྱ་བ་སོགས་ལ་འགྲུས་པར་བྱས་ཏེ་རང་གི་་་་
འདི་ཕྱིའི་འདུན་མ་སྒྲུབ་ཞོར་ལ་བསྟན་པའི་མིག་རྒྱན་དང་འགྲོ་བའི་སྨན་ཡོན་དུ་
འགྱུར་བར་མཛད་དགོས་པས། བློའི་མཐུ་རྒྱས་པ་རྣམས་ཀྱིས་རྒྱུན་དུ་ལམ་རིམ་བློ་
སྦྱོང་། བསྐྱེད་རྫོགས་ཀྱི་རྣམ་བཞག སོ་ཐར་གྱི་བསླབ་བྱ་ཆེ་ཆུང་། ཚུལ་ཁྲིམས་
ལེའུའི་རྣམ་བཤད། བླ་མ་ལྔ་བཅུ་པ། རྩ་ལྟུང་རྣམ་བཞག་ཆེན་མོ་སོགས་ལ་དཔེ་
ལྟོས་བྱ་ཞིང་། གཙོ་བོར་རྒྱལ་བསྟན་རིན་པོ་ཆེའི་རྩ་བ་གཞི་གསུམ་གྱི་ཕྱག་ལེན་
མཐའ་དག་ལ་ཚུལ་བཞིན་དུ་འབད་ཅིང་། དེ་བཞིན་སྡེ་འདིར་ཚུགས་པའི་རྒྱུད་
སྡེ་རྣམས་ཀྱི་ཆོ་ག་བདག་མདུན་བུམ་གསུམ་དབང་ཆོག་སྦྱིན་སྲེག་རྣམས་དང་།
གཞན་ཡང་སྐུ་རིམ་ཞབས་བརྟན། གར་འཆམ་སོགས་གང་བཙུགས་ཀྱི་རྟ་
དབྱངས་རྡུལ་ཚོན་གར་ཐིག་རྔ་རོལ། དུང་གླིང་སོགས་ཀྱི་ཕྱག་ལེན་ཀུན་འདི་ནས་
བཀོད་ཁྱབ་བཞག་པ་ལས་གང་དྲན་བྱས་མི་ཆོག གཞན་ཡང་མྱོས་འགྱུར་འཐུང་
བ། རྐུ་འཕྲོག་བྱེད་པ། འཛིང་ཁ། མདའ་དང་འུར་རྡོ་འཕེན་པ། ཤོ། མིག་མངས་
སོགས་རྒྱག་པ། རྒྱང་སྐད་དང་འཐབ་མོ་སོགས་མི་བྱེད་ཅིང་མཆོད་མཇལ་ལྟ་བུར་
དགོངས་པ་ཞུ་བ་མ་གཏོགས་བུད་མེད་གླིང་གསེབ་ཏུ་མི་གཏོང་། སྐོར་ལམ་ནང་
ནས་བླ་མ་ཆེ་ཁག་མ་གཏོགས་རྟ་མི་ཞོན་པ་སོགས་དགེ་ལྡན་པའི་གཙང་དགོན་་
སྤྱིའི་སྒྲིག་ལམ་ལྟར་བྱ། གསུམ་པ་བསླབ་སྦྱངས་མཐར་ཕྱིན་ནས་ཐོས་བསམ་གྱིས་
སྒྲོ་འདོགས་བཅད་པའི་དོན་རྣམས་རྒྱུད་ཐོག་ཏུ་བཀལ་ནས། འཇམ་མགོན་རྒྱལ་
བའི་ཐུགས་བཅུད་ཚང་ལ་མ་ནོར་བའི་ལུགས་མཆོག་ཉམས་ལེན་གྱི་སྙིང་པོར་་
བྱས་ཏེ་བསྟན་པ་དང་། འགྲོ་བའི་དོན་རྒྱ་ཆེར་མཛད་དགོས་སོ། །
318

བཀྲ་ཤིས་ཐེག་ཆེན་གླིང